Ego Guillielmus, decanus Castellionis, notum facio quod Bartholomeus de Champigni, qui fuit filius domini Joannis de Grance, dedit in eleemosynam domui de Moris, et quietam clamavit, partem suam decime de Landrivilla, et quidquid habebat in eadem villa, et quidquid habebat ad Buxerium et ad Seles, et in omnibus emolumentis. Hanc eleemosynam laudavit Emelina, uxor prefati Bartholomei de cujus capite hoc donum movebat, et Joannes, filius ipsorum. Actum anno Domini MºCºXCºIXº. Testes: Humbertus, capellanus de Massingi; Constancius de Mussi; Radulphus, armiger domini Hugonis de Ostricourt.